**V. Анализа ефеката Предлога закона о хидрографској делатности**

**ПРИЛОГ 2:**

**Кључна питања за анализу постојећег стања и**

**правилно дефинисање промене која се предлаже**

1. Који показатељи се прате у области, који су разлози због којих се ови показатељи прате и које су њихове вредности?

У области која је предмет Предлога закона о хидрографској делатности (у даљем тексту: Предлог закона) нема релевантних показатеља, јер је сврха закона уређење области прикупљања хидрографских података и размена информација о стању водотока.

1. Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.

У овој области не постоји релевантан документ јавне политике.

1. Који су важећи прописи и документи јавних политика од значаја за промену која се предлаже и у чему се тај значај огледа?

У овој области не постоји релевантан документ јавне политике.

1. Да ли су уочени проблеми у области и на кога се они односе? Представити узроке и последице проблема.

Током израде техничке документације за изградњу великих инфраструктурних објеката констатовани су лоши резултати хидрографских мерења, који су имали негативне последице како у делу пројектованих решења, тако и у повећаним финансијским трошковима за извођење радова. Лоши резултати хидрографских мерења последица су не постојања прописаних захтева – стандарда у односу на лица која врше хидрографско мерење, као и на техничку опрему која се користи. Имајући у виду да је Република Србија чланица Међународне хидрографске организације (МХО), да је обавезују стандарди усвојени од МХО, као и претходно наведени проблеми у изради техничке документације, покренут је поступак за усвајање закона. Предлог закона има за циљ да се претходно наведени проблеми уреде применом стандарда и захтева уређених од стране МХО.

1. Која промена се предлаже?

Није релевантно

1. Да ли је промена заиста неопходна и у ком обиму?

Није релевантно

1. На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.

Предлог закона ће утицати на правна лица која намеравају да врше хидрографске премере тако да требају да имају опрему и запослена лица са лиценцама Међународне хидрографске организације чиме ће се обезбедити релевантност добијених података.

Предлог закона ће позитивно утицати на лица која се баве израдом техничке документације, имајући у виду да ће резултати хидрографског мерења бити у складу са важећим европским и светским стандардима.

1. Да ли постоје важећи документи јавних политика којима би се могла остварити жељена промена и о којим документима се ради?

Нема

1. Да ли је промену могуће остварити применом важећих прописа?

Не

1. Квантитативно (нумерички, статистички) представити очекиване трендове у предметној области, уколико се одустане од интервенције (*status quo*).

У овој области не постоји релевантан документ јавне политике.

1. Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?

Није релевантно.

**ПРИЛОГ 3:**

**Кључна питања за утврђивање циљева**

1. Због чега је неопходно постићи жељену промену на нивоу друштва? (одговором на ово питање дефинише се општи циљ).

Предлог закона о хидрографској делатности има за циљ да се уреди правни оквир за обављање хидрографске делатности који до данас није био успостављен. Хидрографија се бави мерењем и описом физичких карактеристика река и језера, као и предвиђањем њихових промена током времена, пре свега у циљу безбедне пловидбе и подршке свим осталим пловидбеним активностима, укључујући и економски развој, безбедност, научна истраживања и заштиту животне средине. Предлогом закона се дефинише обухват хидрографске делатности у смислу да обухвата више врста активности, као што су хидрографско-топографске премери на унутрашњим водним путевима, прикупљање података из хидрографије, картографије, пловидбе, геологије речног дна, израда, издавање и одржавање пловидбених карата и публикација и др.

1. Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).

Предлог закона има за циљ вршење хидрографске делатности у складу са стандардима МХО и увођење централне базе хидрографских података која ће бити интероперабилна са националном инфраструктуром геопросторних података у Републици Србији и INSPIRE геопорталом. Рок за вршење хидрографске делатности у складу са законом је шест месеци од дана ступања закона на снагу, а остварење циља ће се мерити бројем издатих лиценци. Рок за увођење централне базе хидрографских података је 1. јун 2023. године, а за остваривање овог циља постављени су реални и оствариви захтеви који се огледају у запошљавању лица са прописаном стручношћу и набавком опреме која је лако доступна на тржишту. Остваривање овог циља је усвојено од стране Дирекције за водне путеве надлежне за његову реализацију и обезбедиће се бесповратна средства Европске уније у периоду од наредне три године како би овај систем био интероперабилан са националном инфраструктуром геопросторних података и INSPIRE геопорталом, што се може сматрати реално оствариво. Испуњењем овог циља Република Србија ће до 2023. године добити базу података која ће значајно унапредити инфраструктуру геопросторних података у делу хидрографије.

1. У циљу примене модерних система у овој области, предвиђа се да ће Дирекција за водне путеве, као орган у саставу Министарства грађевинарства, саобраћаја и инфраструктуре, успоставити и управљати Централном базом хидрографских података као интегрисаним информационим системом који ће на основу системског прикупљања података обављањем хидрографске делатности, производити и размењивати информације од значаја за безбедност пловидбе, заштиту животне средине и искоришћавање водних ресурса. Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?

Да

1. На основу којих показатеља учинка ће бити могуће утврдити да ли је дошло до остваривања општих односно посебних циљева?

Добиће се релевантни подаци о хидрографском мерењу који ће обезбедити квалитетно праћење физичких карактеристика река и језера, као и предвиђањем њихових промена током времена.

**ПРИЛОГ 4:**

**Кључна питања за идентификовање опција јавних политика**

1. Које релевантне опције (алтернативне мере, односно групе мера) за остварење циља су узете у разматрање? Да ли је разматрана „*status quo*” опција?

Нема алтернативних мера осим доношења закона.

1. Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?

Потребно је, поред регулаторне мере, извршити лиценцирање лица која врше мерења код Међународне хидрографске организације, како би се све регулаторне мере у будућности спроводиле на начин који ће допринети квалитету добијених података.

1. Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?

Нису предвиђене никакве рестриктивне мере

1. Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?

Постојећи административни капацитети Дирекције за водне путеве су довољни за спровођење закона.

1. Да ли се промена може постићи кроз спровођење информативно-едукативних мера?

Спровођење информативно-едукативних мера је потребно али није довољно да би се постигли општи и посебни циљеви

1. Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?

Проблем се може решити искључиво интервенцијом јавног сектора

1. Да ли постоје расположиви, односно потенцијални ресурси за спровођење идентификованих опција?

Да

1. Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?

Једина опција је доношење закона.

**ПРИЛОГ 5:**

**Кључна питања за анализу финансијских ефеката**

1. Какве ће ефекте изабранa опцијa имати на јавне приходе и расходе у средњем и дугом року?

Доношење закона неће имати утицаја на јавне приходе и расходе у средњем и дугом року?

1. Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?

Министарство грађевинарства, саобраћаја и инфраструктуре ће аплицирати за доделу бесповратних средстава из једног расположивог европског фонда, како би се обезбедио стандард функционисања базе тако да она буде интероперабилна са националном инфраструктуром геопросторних података којом управља Републички геодетски завод као и са INSPIRE геопорталом којим управља Европска унија.

1. Како ће спровођење изабране опције утицати на међународне финансијске обавезе?

Неће утицати на међународне финансијске обавезе

1. Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?

Нема оснивања нових институција, послове вођења регистра вршиће Дирекција за водне путеве која је у саставу Министарства грађевинарства, саобраћаја и инфраструктуре.

1. Да ли је могуће финансирати расходе изабране опције кроз редистрибуцију постојећих средстава?

Није релевантно

1. Какви ће бити ефекти спровођења изабране опције на расходе других институција?

Није релевантно

**ПРИЛОГ 6:**

**Кључна питања за анализу економских ефеката**

1. Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?

Издавање лиценце ће бити утврђено Законом о републичким административним таксама, а Министарство грађевинарства, саобраћаја и инфраструктуре ће предложити износ таксе од 2080,00 динара.

1. Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?

Предлог закона не утиче на конкурентност привредних субјеката на домаћем и иностраном тржишту.

1. Да ли изабране опције утичу на услове конкуренције и на који начин?

Предлог закона не утиче на услове конкуренције.

1. Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?

Предлог закона не утиче на трансфер технологије и/или примену техничко-технолошких, организационих и пословних иновација

1. Да ли изабрана опција утиче на друштвено богатство и његову расподелу и на који начин?

Није релевантно

1. Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?

Није релевантно

**ПРИЛОГ 7:**

**Кључна питања за анализу ефеката на друштво**

1. Колике трошкове и користи (материјалне и нематеријалне) ће изабрана опција проузроковати грађанима?

Предлог закона неће проузроковати трошкове грађанима.

1. Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?

Предлог закона неће штетно утицати на неку специфичну групу популације.

1. На које друштвене групе, а посебно на које осетљиве друштвене групе, би утицале мере изабранe опцијe и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?

Није релевантно

1. Да ли би и на који начин изабранa опцијa утицалa на тржиште рада и запошљавање, као и на услове за рад (нпр, промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?

Предлог закона нема утицаја на тржиште рада и запошљавање, као и на услове за рад.

1. Да ли изабране опције омогућавају равноправан третман, или доводе до директне или индиректне дискриминације различитих категорија лица (нпр, на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава)?

Није релевантно

1. Да ли би изабрана опција могла да утиче на цене роба и услуга и животни стандард становништва, на који начин и у којем обиму?

Није релевантно

1. Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?

Није релевантно

1. Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?

Није релевантно

**ПРИЛОГ 8:**

**Кључна питања за анализу ефеката на животну средину**

1. Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?

Предлог закона не проузрокује никакав утицај на животну средину, укључујући воду, ваздух и обновљиве изворе енергије.

1. Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?

Предлог закона не проузрокује никакав утицај на квалитет и структуру екосистема, укључујући и интегритет и биодиверзитет екосистема, као и флору и фауну

1. Да ли изабрана опција утиче на здравље људи?

Предлог закона неће произвести никакав утицај на здравље људи.

1. Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?

Предлог закона не представља ризик по животну средину и здравље људи

1. Да ли изабрана опција утиче на заштиту и коришћење земљишта у складу са прописима који уређују предметну област?

Предлог закона не утиче на заштиту и коришћење земљишта у складу са прописима који уређују предметну област

**ПРИЛОГ 9:**

**Кључна питања за анализу управљачких ефеката**

1. Да ли се изабраном опцијом уводе организационе, управљачке или институционалне промене и које су то промене?

Предлогом закона не уводе се организационе, управљачке или институционалне промене.

1. Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?

Дирекција за водне путеве има потребне административне капацитете.

1. Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести ?

Није потребно реструктурирање.

1. Да ли је изабрана опција у сагласности са важећим прописима, међународним споразумима и усвојеним документима јавних политика?

Да

1. Да ли изабрана опција утиче на владавину права и безбедност?

Да.

1. Да ли изабрана опција утиче на одговорност и транспарентност рада јавне управе и на који начин?

Да, уводе се објективни критеријуми за доношење одлука које имају непосредан утицај на привреду.

1. Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?

Нису потребне додатне мере и време.

**ПРИЛОГ 10:**

**Кључна питања за анализу ризика**

1. Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?

На Нацрт закона прибављена су мишљења свих надлежних органа и организација.

Спроведена је јавна расправа о Нацрту закона, која је унапредила текст нацрта закона, јер је већина предлога и примедби прихваћена, и то:

• Поправити дефиницију хидрографски премер у вези појма висина падавина – примедба прихваћена;

• Додати дефиницију „топографски премер” – предлог је прихваћен;

• потребно је омогућити размену прикупљених података топографског премера између Републичког геодетског завода и Дирекције за водне путеве, како се не би дуплирали послови на топографском премеру – примедба је прихваћена.

• Нацртом закона треба уредити однос између Министарства надлежног за израду карте водног земљишта и катастра водних објеката и Дирекције за водне путеве која води Централну базу хидрографских података – примедба је прихваћена;

• За послове хидрографског мерења довољно је да лице буде геодета – предлог је одбијен из разлога што је обављање хидрографске делатности од лица лица која нису лиценцирани хидрографи проузроковало проблеме због којих се закон доноси;

• Да један од услова за добијање лиценце за хидрографски премер буде геодетска лиценца за правна лица коју издаје Републички геодетски завод - предлог је одбијен јер је предмет лиценце вршење искључиво хидрографског премера, а не и топографског премера на шта се односи лиценца РГЗ;

• Нацртом закона треба утврдити да послове хидрографске делатности на државним водним путевима на територији аутономне покрајине врши овлашћено правно лице за техничко одржавање државних водних путева – примедба је прихваћена;

• хидрографску делатност би требало дефинисати као део Националне инфраструктуре геопросторних података - НИГП (јер једна од тема НИГП-а је и Хидрографија), односно потребно је утврдити да ли су одредбе Нацрта закона усаглашене са одредбама Закона о националној инфраструктури геопросторних података– примедба је прихваћена

• дефинисати место и улогу Дирекције за водне путеве, као надлежног органа за послове хидрографске делатности, у оквиру НИГП-а - доступност података, размена, хармонизација, односно генерално, увести везу са НИГП-ом – примедба је прихваћена;

• податке у Централној бази хидрографских података треба водити у складу и на принципима Геодетско-катастарско информационог система - ГКИС – примедба је прихваћена.

1. Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?

Предложени закон о хидрографском мерењу не захтева обезбеђивање финансијских средстава за његово спровођење. Предлогом закона се не предвиђа спровођење јавних набавки.

1. Да ли постоји још неки ризик за спровођење изабране опције?

Нема ризика приликом спровођење овог закона.